Държавен вестник, бр. 88, 2023 г., стр. 51

БРОЙ  88	
Д Ъ Р Ж А В Е Н  В Е С Т Н И К 	
СТР.  51  
2. притежават общ структурен елемент 
или принадлежат към един клас съединения.
(4) Изискването за единство на група 
полезни модели се преценява независимо 
от това дали за групата полезни модели са 
формулирани отделни претенции, или те са 
включени като алтернативи в една претенция.
Единство на група полезни модели
Чл. 78. (1) Изискването за единство съг-
ласно чл. 40 от ЗПРПМ е изпълнено, ако в 
една заявка са формулирани повече от една 
независима претенция за полезни модели в 
случаите, когато не е възможно да се форму-
лира една обобщаваща претенция и е налице 
техническа връзка между полезните модели 
съгласно чл. 77.
(2) Единство на полезните модели за краен 
продукт Z и междинен продукт Х е налице, 
когато:
1. междинният продукт Х въвежда същест-
вен структурен елемент в крайния продукт Z;
2. крайният продукт Z може да бъде получен 
директно от междинния продукт Х или чрез 
малък брой междинни продукти Х, които съ-
държат същия съществен структурен елемент.
(3) Когато в една заявка са формулирани 
една независима претенция за продукт и не-
зависима претенция за една от съставните му 
части, изискването за единство е изпълнено, 
ако съществува техническа връзка между 
претенциите съгласно чл. 77.
(4) Допуска се формулиране на независими 
претенции за повече от една от съставните 
части на продукта, когато те са създадени и 
предназначени за него и отговарят на изис-
кванията по чл. 77.
(5) Допуска се формулиране на повече 
от една независима претенция за една от 
съставните части на продукта, когато тези 
претенции описват варианти и отговарят на 
изискванията по чл. 77.
Единство при зависими претенции
Чл. 79. При наличие на зависими претен-
ции единството е налице, дори и когато те 
съдържат самостоятелни полезни модели.
Г л а в а  ш е с т а
ПРОИЗВОДСТВО В ПАТЕНТНОТО ВЕДОМ-
СТВО ПО ЗАЯВКИ ЗА ПОЛЕЗНИ МОДЕЛИ
Раздел I
Начало на производството
Установяване дата на подаване
Чл. 80. (1) За всяка заявка, подадена в 
Патентното ведомство, се проверява дали са 
спазени изискванията на чл. 75а от ЗПРПМ.
(2) Когато изискванията по ал. 1 са из-
пълнени, на заявителя се съобщава писмено 
заявителският номер и установената дата на 
подаване на заявката.
(3) Когато заявката е подадена по реда 
на чл. 2, ал. 2 – 3, но в 14-дневен срок не е 
представен оригиналът на документите, за 
заявката не се установява дата на подаване 
и производството по нея се прекратява с 
решение.
(4) Когато по заявката са представени 
претенции, описание, чертежи и реферат на 
чужд език и в тримесечния срок по чл. 75, 
ал. 3 от ЗПРПМ не са представени на бъл-
гарски език, за заявката не се установява 
дата на подаване и производството по нея се 
прекратява с решение.
Паралелни заявки
Чл. 81. Съгласно чл. 75б, ал. 1 от ЗПРПМ, 
когато е подадена паралелна заявка за регис-
трация на полезен модел, срокът на действие на 
регистрацията на полезния модел се определя 
от датата на подаване на заявката за патент.
Проверка на формалните изисквания
Чл. 82. (1) По отношение на заявки с 
установена дата на подаване в едномесечен 
срок след проверката по чл. 45а, ал. 1 или 3 
от ЗПРПМ или от подаването на заявката от 
чуждестранен заявител се проверява:
1. дали заявителят отговаря на изисквани-
ята по чл. 1, ал. 2 от ЗПРПМ;
2. дали подаването на заявката е извършено 
в съответствие с чл. 3 и 4а от ЗПРПМ;
3. дали заявлението отговаря на изисква-
нията по чл. 59;
4. наличието на описание, претенции, 
чертежи и реферат, а когато е приложимо и 
листинг на последователностите, който отго-
варя на изискванията по чл. 67, или документ 
за депозиране на биологичен материал;
5. наличието на декларация за действи-
телните изобретатели, когато заявителят не е 
изобретател, която отговаря на изискванията 
по чл. 62;
6. наличието на пълномощно, когато за-
явката е подадена чрез пълномощник, което 
отговаря на изискванията на чл. 6;
7. дали заявлението отговаря на чл. 75б 
от ЗПРПМ за паралелна заявка, когато е 
подадена такава;
8. наличието на документ за платени такси 
съгласно чл. 75, ал. 1, т. 6 от ЗПРПМ.
(2) Когато се констатират нередовности 
по ал. 1, т. 1 – 7, на заявителя се съобщава 
за тях и му се предоставя едномесечен срок 
за отстраняването им. Ако заявителят не 
отстрани нередовностите, не отговори или 
възрази неоснователно, се взема решение за 
прекратяване на производството по заявката 
на основание чл. 75г, ал. 3 от ЗПРПМ.
(3) Когато при проверката по ал. 1, т. 8 
се установи, че не е приложен документ за 
платени такси или са заплатени такси, които 
са в непълен размер, на заявителя се пре-